เอฟ. ดี. ซี. วิลลาร์ด

เอฟ. ดี. ซี. วิลลาร์ด (; ค.ศ. 1968–1982) เป็นนามปากกาของ เชสเตอร์ () แมวพันธุ์วิเชียรมาศ ซึ่งถูกใช้ในบทความวิชาการหลายบทความที่เขียนโดยแจ็ก เอช. เฮเทอร์ริงตัน (J. H. Hetherington) ผู้เป็นเจ้าของ โดยตีพิมพ์ในวารสารวิชาการในสาขาวิชาฟิสิกส์ ครั้งหนึ่งเชสเตอร์ถูกระบุในฐานะผู้เขียนเดี่ยว

 ภูมิหลัง 
เมื่อ ค.ศ. 1975 แจ็ก เอช. เฮเทอร์ริงตัน นักฟิสิกส์และนักคณิตศาสตร์ชาวอเมริกันแห่งมหาวิทยาลัยมิชิแกนสเตตต้องการตีพิมพ์ผลการวิจัยส่วนหนึ่งของตนในสาขาฟิสิกส์อุณหภูมิต่ำลงในวารสารวิทยาศาสตร์ ฟิสิคัลรีวิวเลตเตอส์ (Physical Review Letters) เพื่อนร่วมงานคนหนึ่งซึ่งเฮเทอร์ริงตันนำบทความวิชาการมาให้ทบทวนได้ชี้ให้เห็นว่าเฮเทอร์ริงตันใช้สรรพนามบุรุษที่ 1 รูปพหูพจน์ว่า "we" (เรา) ในบทความ และวารสารจะตีกลับบทความที่เขียนสรรพนามรูปแบบนี้สำหรับบทความที่มีผู้เขียนคนเดียว แทนที่เฮเทอร์ริงตันจะเสียเวลาพิมพ์ดีดบทความใหม่ให้ใช้คำสรรพนามบุรุษที่ 1 ในรูปเอกพจน์ หรือหาผู้เขียนร่วม เฮเทอร์ริงตันกลับติดสินใจประดิษฐ์ตัวตนของผู้เขียนร่วมขึ้นมาเอง

 การตีพิมพ์ 
เฮเทอร์ริงตันมีแมวพันธุ์วิเชียรมาศชื่อเชสเตอร์ ซึ่งมีพ่อเป็นแมวพันธุ์วิเชียรมาศชื่อวิลลาร์ด (Willard) เฮเทอร์ริงตันเกรงว่าเพื่อนร่วมงานจะจำชื่อสัตว์เลี้ยงของตนได้ จึงคิดว่าควรใช้อักษรย่อของสัตว์เลี้ยงของตน เฮเทอร์ริงตันตระหนักว่าชาวอเมริกันส่วนใหญ่มีชื่อตัวอย่างน้อย 2 ชื่อ จึงประดิษฐ์ชื่อตัวขึ้นมาอีก 2 ชื่อโดยอิงจากชื่อวิทยาศาสตร์ของแมวบ้านคิอ Felis domesticus เมื่อรวมกับชื่อ "เชสเตอร์" (Chester) จึงย่อได้เป็น "เอฟ. ดี. ซี." (F. D. C.) บทความของเฮเทอร์ริงตันชื่อ "Two-, Three-, and Four-Atom Exchange Effects in bcc ³He" ที่ระบุว่าเขียนโดย เจ. เฮช. เฮเทอร์ริงตัน (J. H. Hetherington) และเอฟ. ดี. ซี. วิลลาร์ดได้รับการยอมรับจากวารสารฟิสิคัลรีวิวและตีพิมพ์ในฉบับที่ 35 (ประจำเดือนพฤศจิกายน ค.ศ. 1975)

ในการประชุมนานาชาติในสาขาฟิสิกส์อุณหภูมิต่ำครั้งที่ 15 เมื่อ ค.ศ. 1978 ในเมืองเกรอนอบล์ ประเทศฝรั่งเศส ตัวตนของผู้เขียนร่วมของเฮเทอร์ริงตันได้ถูกเปิดเผย โดยเฮเทอร์ริงตันส่งสำเนาบทความของตนพร้อมลายเซ็นถึงเพื่อนและเพื่อนร่วมงาน ซึ่งสำเนานั้นมี "ลายเซ็น" (รอยประทับด้วยอุ้งเท้า) ของผู้เขียนร่วมอยู่ด้วย ภายหลัง มีการออกอีกบทความซึ่งระบุผู้เขียนเดี่ยวว่าเป็นเอฟ. ดี. ซี. วิลลาร์ด ชื่อบทความว่า "L'hélium 3 solide. Un antiferromagnétique nucléaire" ตีพิมพ์ด้วยภาษาฝรั่งเศสในเดือนกันยายน ค.ศ. 1980 ในนิตรสาร ลาเรอแชร์ช (La Recherche) นิตยสารวิทยาศาสตร์ยอดนิยมของประเทศฝรั่งเศส ภายหลังวิลลาร์ดได้หายตัวไปจากวงการวิชาการในฐานะนักเขียน

 การตอบรับ 
การเปิดเผยตัวตนของผู้เขียนร่วมของเฮเทอร์ริงตันในบทความของวารสารฟิสิคัลรีวิวซึ่งมักถูกอ้างอิงอยู่บ่อยครั้ง ทำให้ผลงานเขียนร่วมนี้โด่งดังในระดับโลก เรื่องราวมีอยู่ว่าเมื่อมีการสอบถามไปยังสำนักงานของเฮเทอร์ริงตันในมหาวิทยาลัยมิชิแกนสเตต และเฮเทอร์ริงตันไม่อยู่ ผู้สอบถามก็จะขอพูดกับผู้เขียนร่วมแทน ชื่อของเอฟ. ดี. ซี. วิลลาร์ดปรากฏหลายครั้งในเชิงอรรถ ซึ่งได้รับการขอบคุณสำหรับ "การมีส่วนร่วมที่เป็นประโยชน์ต่อการอภิปราย" หรือการสื่อสารด้วยวาจา and even offered a position as a professor. บางครั้งเอฟ. ดี. ซี. วิลลาร์ดได้ถูกรวมอยู่ในรายชื่อ "แมวที่มีชื่อเสียง" หรือ "แมวประวัติศาสตร์" เมื่อ ค.ศ. 2015 สมาคมฟิสิกส์แห่งอเมริกา (American Physical Society) เล่นมุกตลกของวันเมษาหน้าโง่โดยประกาศว่าบทความวิชาการที่แมวเขียน รวมไปถึงบทความของเฮเทอร์ริงตันและวิลลาร์ด จะให้เข้าถึงได้แบบเปิดตั้งแต่นั้นเป็นต้นไป (บทความของสมาคมฟิสิกส์อเมริกันมักต้องสมัครสมาชิกก่อนจึงเข้าถึงได้ทางเว็บไซต์)

 อ้างอิง 

 อ่านเพิ่มเติม 

หมวดหมู่:แมวที่มีชื่อเสียง
หมวดหมู่:แมวในสหรัฐ
หมวดหมู่:นักคณิตศาสตร์ชาวอเมริกัน
หมวดหมู่:อารมณ์ขันในวิทยาศาสตร์
หมวดหมู่:ข่าวลวงทางวิทยาศาสตร์
หมวดหมู่:วิเชียรมาศ